open-index/open-wikipedia-markdown huggingface dataset:
Moglia

A **moglia** hè a coniuge di u maritu.

## Citazione
A moglia hè citata à spessu in a litteratura è a cultura corsa. Per esempiu in i pruverbii:
* *In cumpagnia, u frati presi moglia.*
* *Ùn si pò tena a butti piena è a moglia briaca.*
o in e sprissione:
* *Tena a so moglia in [[puppusgiula]].*
* *Piglia moglia, chì affrinarè.* (Peretti, 1966)

## Referenze
* Ettori, Farrandu, *Antulugia di i sprissioni corsi - Anthologie des expressions corses*, Parighji: Rivages, 1984
* Peretti, Petru Paulu, *Campu*, 1966
Donna

A **donna** hè a cumpagna di l'omu.

## Citazione
A donna hè citata à spessu in a litteratura è a cultura corsa. Per asempiu, in i pruverbii:
* *Donna, dannu.*
* *Di donne è di [[vinu]], ùn ne fà magazinu.*
* *Trè [[pignatta|pignatte]] à u [[focu]], hè festa ! Trè donne in [[casa]] hè gran'timpesta!*
* *A donna di u vicinu hè più bedda cà a soia..*
* *A donna faci l'[[omu]].*
* *A [[ghjatta]] magra, a donna grassa Sò a vargogna di a casa.*
* *D'omu chi ride è donna chì pienghje un ti ne fidà.*
* *Donna chi posa mal'pensa.*
* *Hè megliu una donna di [[casa]] ca una casa di donni.*
* *Lacrima di donna hè [[funtana]] di malizia.*
* *Ùn ci hè [[sabatu]] senza soli comu donna senza amori.*
* *Una donna faci è sfaci una [[casa]].*
* *Deve sapè, a donna di casa, vende o cumprà pè a sera o pè a matina.* (Dizz. *U Muntese*)
* *Un' acata di donna hè peghju ch'è un colpu di [[spada]].* (Dizz. *U Muntese*)

## Referenze
* Ciavatti, Petru (dir. redazzione) Dizziunariu *U Muntese*, 1984, Albiana
Africa

L**'Africa** hè u sicondu cuntinente più grande è populatu di u mondu, dopu à l'Asia. Copre 6% di a Terra è ci stanu guasgi 15% di a populazione mundiale.
E sò limite sò :
* u Mari Meditarraniu à u nord
* u Canale di Suez è u Mari Rossu à u nordeste
* l'Oceanu Indianu à u sudeste
* l'Oceanu Atlanticu à l'ovest
Ci sò 54 stati independenti, incù l'isula di Madagascar è a Republica di u Sahara Occidentale (chi ùn hè micca ricunisciuta dà u Maroccu).
L'Africa hè spessu cunsiderata da a cumunità scientifica cum'è u locu duve naque l'umanità, sette milioni d'anni fà.
Ci si trovanu assai clima sfarenti. Hè l'unicu cuntinente chi sì stende dà a zona temperata di u nord à a zona temperata di u sud.

## Da vede dinò
*Chilimangiaru
*Nìger
*Vuvuzela
## 
*Benin
*Botazuana
*Burkina Faso
*Burundi
*Camerun
*Catanga
*Chilimangiaru
*Costa Eburna
*Díbuti
*Egittu
*Eritrea
*Ettiopia
*Exuatini
*Gabone
*Gambia
*Republica di Guinea
*Isule Comore
*Quènia
*Lezotu
*Liberia
*Libia
*Madagascara
*Malaui
*Mauritius
*Muritania
*Mali
*Namibia
*Nìger
*Nigeria
*Quivu
*Republica di Centru Africa
*Republica di Congo
*Repubblica Democratica di u Congo
*Ruanda
*Sexelles
*Senegallu
*Sierra Leone
*Sudan
*Sudan di u Sudu
*Tanzana
*Togoland
*Tunisia
*Xiad
*Somalia
*Vuvuzela
*Zamibia
*Zimbabue
*Elencu di i paesi di u mondu
Mostu

U **mostu** hè a mistura ottenuta da u schjaccià o da u coce i frutti cume l'uva, ecc.

## Citazione
Accade chì u mostu fussi citatu in a literatura è a cultura corsa. Per esempiu in uni pochi di pruverbii corsi:
* *[[Acqua]] d'[[aostu]], [[oliu]] è mostu.*
* *D'[[aostu]], u [[mare]] bolle cum'è mostu.*
* *Aostu, aostu, tutta l'[[acqua]] torna in mostu.*
Baracuccu

*Prunus armeniaca* hè una spezia di pianta chì face parte di a famiglia di e Rosaceae.

## Descrizzione

*Prunus armeniaca*, cumunamente chjamatu u baracuccu, hè un arburu fruttivu appartinendu à a famiglia di e Rosaceae. Hè originariu d'Asia cintrale è hè largamente cultivatu in e rigione timperate di u mondu sanu. Stu arburu aghjunghje di regula un'altezza da 5 à 9 metri è pussede una curteccia liscia è grisgiogna. E so casce sò ovale, di culore verde scuru è misuranu circa 5 à 9 cm di longu. I fiori di u baracuccu sò bianchi o rusulati è appariscenu nanzu à l'apparizione di e foglie. I frutti sò drupe vellutate, di forma attundata, incù una pelle arancina è una carne suchjosa è inzuccherata. 

## Ripartizione

U baracuccu hè originariu di e rigione muntose d'Asia cintrale, in particulare di l'Armenia, da induve tira u so nome scentificu. Hè stata introduttu in numerose rigione di u mondu, in particulare in Europa, in America suprana è in Australia, induv'ellu hè cultivatu per i so frutti. Priferisce i climi timperati, incù inguerni freti è istati caldi è secchi. 

U baracuccu hè cultivatu à spessu in Corsica, chì u clima li cunveni..

## Storia
U baracuccu hè cultivatu in China dapoi circa trè milla anni innanzu à Cristu. A so intruduzzione in l'area mediterrania *via* l’Armenia (hè da quessa ch'ellu vene u so nome specificu *armeniaca*) dateria di u principiu di l'era cristiana. Plinu U Vechju u mintuveghja in a so *Storia naturale* cù u nome di *(malum) praecocium*, perch'ellu fiurisce di manera prumatticia.

## Biolugia

U baracuccu hè un arburu scasciante chì fiurisce di veranu. Hè autosterile, ciò chì significheghja ch'ellu hà bisognu di l'impullinazione cruciata per produce frutti. L'ape è altri insetti inamacatori ghjocanu un rollu essenziale in 'ssu prucidimentu. I frutti maturanu di regula d'istate è sò racolti di manu. U baracuccu hè ancu capace à riproduce si in via vegetativa, pruducendu cacciature à parte si da e so radiche. 

## Tassonumia

*Prunus armeniaca* hè u nome scentificu accittatu per u baracuccu. I sinonimi di *Prunus armeniaca* sò:
**Armeniaca armeniaca* Huth nom. illeg.
**Armeniaca bericoccia* Delarbre nom. illeg. 
**Armeniaca epirotica* P.Gaertn., B.Mey. & Scherb. nom. illeg.
**Armeniaca macrocarpa* Poit. & Turp. ex Duhamel
**Armeniaca vulgaris* Lam. 	
**Prunus amarella* Rchb. 	
**Prunus armeniaca* subsp. *vulgaris* Dippel nom. inval.
**Prunus tiliifolia* Salisb. 

## Cunsirvazione

U baracuccu hè una spezia largamente cultivata è ùn hè micca cunsideratu cum'è minacciatu in a natura. Eppuru, certe varietà anziane è lucale di baracucchi sò in priculu per causa di a perdita di u so ambiente naturale è di a priferenza per e varietà cummerciale. I sforzi di cunsirvazione sò in corsu per prisirvà 'sse varietà rare è promove u so utilisazione in l'agricultura durevule. 

## Galleria d'imagine

Image:Apricots2.jpg
Image:Apricot tree flower.jpg|
Image:Apricot blossom detail1.jpg|


## Riferimenti
* Jeanmonod D. & Gamisans J. (2013) *Flora Corsica* (2 ed), Edisud.

## Note


## Altri prugetti
*  ''Prunus armeniaca'' annantu à Wikimedia Commons.
Baleare

E **Baleare** (ancu i **Baleari**, l'**Ìsule Baleare**, l'**Ìsule Baleari**  ò l**'Ìsuli Baleari**) sò un gruppu d’ìsule chì face partita di a Spagna.
Pinguicula corsica

*Pinguicula corsica* hè una pianta carnivora vivace di a famiglia di e Lentibulariaceae. E so casce ovale verde chjaru o ancu giallastre, appiccicose (cuperte à ghjandule mucilaginose ritinendu l'insetti) aghjunghjenu 5 à 10 cm è si spannanu in rusette da a fine di u veranu à u vaghjimu. A fiuritura succede da ghjugnu à sittembre : l'ampa fiurale ghjandulosa o tisgia porta un fiore incù una curolla abbastanza chjuca (10 - 12 mm) è un spronu cortu (4 - 5 mm), di culore varievule : giallastru, rosulatu, qualchì volta viulinu. *Pinguicula corsica* hè specifica in 'ssu sensu ch'ella ùn pussede ch'è 16 cromusomi quandu l'altre piante di listessa spezia ne contanu 32 o ancu 64.

## Lucalisazione

'Ssa spezia hè strittamente endemica di Corsica induv'ella si scontra di solitu in e zone umite assuliate (sponde di i turrenti, fonte, pozzi) trà 1100 è 2000 metri d'altitudine (da u pianu muntagnolu à quellu alpinu).

## Note


## Referenze
* Gamisans, J.  & Jeanmonod, J. (1993) Catalogu di i pianti vascularii di Corsica - Catalogue des plantes vasculaires de la Corse, Cunsirvatoriu è giardinu butanicu di a cità di Geneva: Geneva (in francese)

## Da vede dinò
*Biscutella rotgesii
*Canofula
*Lepru corsu
*Pavonu corsu
*Spinedda
*Spinitriculu
*Stachys corsica
*Zafranu corsu
CP Kuban Krasnodar

U **Kuban Krasnodar** hè un club di pallò di Krasnodar (Russia). Hè statu fundatu in u 1928.

## Liami
* Fansitu ufficiale
Sintineddi

I **Sintineddi di Corti** sò una squadra di football americanu (micca di pallò). Hè stata fatta in u 2008, da studienti di l'Università di Corsica.

Hè a seconda squadra fatta in Corsica (primu ci era dighjà "The Black Heads di Biguglia").

## Ligami esterni
*Situ officiale 
*u gruppu di football in Corsica annantu facebook
Università di Corsica

L**'Università di Corsica Pasquale Paoli** hè a sola università di a Corsica. Hè situata in Corti é hà à pocu pressu 4.000 studianti. Ci sò dinù sitti in Bastia, Aiacciu è Cargese. Ghjè a sola università duve si pò studià a lingua corsa.

## Storia
L'università tale ch'ella esiste oghje fù aparta in u 1981. Nanzu, à l'epica di Pasquale Paoli, esistia digià un'università quassù in Corti, ma fù chjosa da Luigi XVI ch'ùn vulia dà un'arnese di struzzione à i Corsi, per impedisceli d'emancipassi. 

A Corsica hè dunque stata dui seculi senza università.  

## Attualità
U presidente di l'Università hè Dominique Federici.

I trè sindicati studienti sò: 
* A Ghjuventù Indipendentista (indipendentistu)
* A Cunsulta di i Studienti Corsi (autunumistu)
* A Ghjuventù Paolina, fundata in u 1992 (naziunalistu, magiuritariu)

A l'Università di Corsica ùn ci truvarete sindicati studientini francesi cum'è l'UNEF o l'UNI.

## Cumpusizione
Ci sò trè UFR (Unità di furmazione è di ricerca)
* Lettere è scenze umane
* Dirittu è ecunumia
* Scenze è tecniche

Ci hè dinù una Scola d'Ingeniori è un INSPE.

## Da vede dinò
*Sintineddi

## Cullegamenti esterni
* Università di Corsica
* Un Università in Corsica, pare nurmale, ma ghjera paranurmale, Corsica.blog 
* Ghjuventù Paolina
Pisellu bastardu

U **pisellu bastardu** (o piseddu bastardu) (*[[Pisum sativum biflorum]]*) hè un tipu di pianta chì face parte di a famiglia di i Fabaceae. Hè a varietà salvatica di u pisellu cultivatu. U pisellu salvaticu hè altu sin'à dui metri. Furisci da aprile à sittembre.

## Tassunumia
Parechji sinonimi di *Pisum sativum biflorum* so:
* *Pisum arvense biflorum* (Raf.) Arcang., 1882
* *Pisum biflorum* Raf., 1810
* *Pisum elatius* M.Bieb., 1808
* *Pisum elatius eriospermum* Rouy, 1899
* *Pisum granulatum* J.Lloyd, 1844
* *Pisum sativum elatius* (M.Bieb.) Asch. & Graebn., 1910

## In Corsica
U pisellu bastardu hè cumunu in Corsica.

## Note


## Ligami
* GBIF.org: Sinonimi di ''Pisum sativum biflorum''

## Da vede dinù
* u pisellu
Fiumastarda

A **fiumastarda** (*Fumaria capreolata*) hè una spezia di pianta chì face parte di a famiglia di e Papaveraceae.

## Descrizzione

A fiumastarda hè una pianta erbacea annuale appartinendu à a famiglia di e Papaveraceae. Si distingue per via di i so piccioli smilzi, pudendu aghjunghje una lunghezza da 30 à 60 centimi. E so foglie sò alterne, pennate è divise in lobi stretti. I fiori di *Fumaria capreolata* sò chjuchi, di culore rusulatu pallidu à purpureu, ragruppati in gaspe lene à l'estremità di i piccioli. 'Ssa pianta sgaghja un odore caratteristicu quand'ella hè cicciata. 

## Ripartizione

A fiumastarda hè originaria d'Europa è d'Africa suprana, ma si hè ancu naturalizata in altre rigione di u mondu, in particulare in America suprana. Omu a trova per u più in e pratuline, i campi cultivati, i giardini è i bordi di stradelli. Priferisce e terre ricche di nutrimenti è belle assiccate. 

### In Corsica
A fiumastarda hè prisente è cumuna in Corsica.

## Biolugia

*Fumaria capreolata* hè una pianta annuale chì si riproduce per via di granelli. Fiurisce da marzu à sittembre, pruducendu numerosi fiori chì attiranu l'insetti impullinatori, tali l'ape è e farfalle. I granelli sò spergugliati da u ventu è ponu ancu appiccà si à l'animali o à i vistiti, prupiziendu cusì a so dispersione. 'Ssa pianta hà una crescita rapida è pò culunizà prestu nuvelli ambienti. 

## Tassonumia

*Fumaria capreolata* appartene à u generu Fumaria, chì ragruppa parechje spezie di piante erbacee. Frà i sinonimi di *Fumaria capreolata*, omu trova Corydalis capreolata è Fumaria officinalis subsp. capreolata. 

## Cunsirvazione

A fiumastarda ùn hè micca cunsiderata cum'è una spezia minacciata. Hè largamente sparta è cumuna in a so area di ripartizione. Eppuru, cum'è certe piante selvatiche, pò esse affittata da a distruzzione di u so ambiente duvuta à l'urbanisazione è à l'agricultura intensiva. Hè dunque impurtante di prisirvà e zone naturale induve 'ssa pianta cresce cù u fine di garantisce a so sopravvivenza à longu andà. 

## Note


## Riferimenti
* Jeanmonod D. & Gamisans J. (2013) *Flora Corsica* (2 ed), Edisud.
* U Scoddu, n° 32, marzu 2008

## Altri prugetti
*  ''Fumaria capreolata'' annantu à Wikimedia Commons.
Dumenicu Carlotti

**Dumenicu Carlotti** (1877-1948) hè statu un scrivanu in lingua corsa. Era piuttostu cunnisciutu per via di u so cugnome: Martinu Appinzapalu. Hè natu in u Petrosu in u 1877.

## Opari
* *Raconti è fole di l’isula persa*
* *A Corsica in pruverbi è detti: 1100 pruverbi è detti*
* *Addiu à i Muraccioli*, Aiacciu, Stamperia A Muvra, 1925
* *Racconti e leggende di Cirnu Bella*, Giusti, Livorno (1930)
* *U Rè di Corsica*, puema allegoricu, Ajacciu, Stamparia di A Muvra , 1929
* *Pampane corse*, Prefaziu di Santu Casanova, Bastia, Stamperia A. Piaggi , 1926

## Strattu
*L’usteria di i latroni*

U ghjovanu scarparu Ghjuvan Valentu hà tombu mille mosche è ne hà feritu cinque centu. A so nomina ghjugne ignalocu.

Viaghjava annantu u so sumerellu arechjilongu è schinchiseccu senza nè danaru nè bagagli. È, tocchi tocchi, viaghjendu, eccu ti chì dopu trè ghjorni cuminciava à disperà si quand’ellu ti ghjunghje davanti una bellissima usteria à mezu boscu.

Tempu vistu lu :

— Ghjuvan Valentu, Ghjuvan Valentu, tomba mille è ferisce cinque centu ! Umbè, umbè !

L’usteria era piena di latroni, eccu ti chì, presi di paura intesu u nome di l’eroe, scappanu in furia è in fretta, per porte è purtelli, lascendu si a magnusca annantu tavula, è arme rilucente, è cavalli boni. Ghjuvanni si scavalca è si mette tranquillamente à tavulinu. C’era un pranzu numeru unu, mancu toccu.

— Magnate, o illustre paladinu, disse l’usteriaghju. Vi devu a vita. A vostra sola presenza m’hà sbarrazzatu di sti latroni.

— Altru aghju fattu ! disse fieramente, à corpu techju, Ghjuvan Valentu.

È si colse da cavallu à u più bellu cavallu, quellu di u capulatrone. È dendu un colpu di spronu.

— Sì mai avete bisognu d’aiutu, fate mi cennu. Finchì Ghjuvan Valentu ùn sarà mortu nisunu vi farà tortu !

L’usteriaghju è a servitù s’inchjinonu fin’à terra.
Neve (Ghjacumu Santu Versini)

**Neve** hè una puesia di l'autore è pueta in lingua corsa Ghjacumu Santu Versini (1867-1922), dettu Buscagliolu. Hè stata publicata in A Cispra di marzu 1914. L'ultima strufetta hè stata aghjustata dopu, chì a si ramintavanu parechji di i sculari chì eranu stati à scola incù Ghjacumu Santu Versini.

:I grataghji fulighjinosi
:Anu e so faldette bianche.
:E fate ch'ùn sò mai stanche,
:L'anu fatti cusì pumposi
:I grataghji fulighjinosi...

:I licciaconi è li pulloni
:L'hà vistuti tutti lu ventu
:Di cadusgiulelle d'argentu...
:Sbaccuneghjanu da ricconi
:I licciaconi è li pulloni...

:U sole hè spentu,
:U celu piegne...
:Più tarra, più monti, più machja...
:Un nivulu di corbi grachja...
:Malasci à ch'ùn hà ghjuntu legne!
:U sole hè spentu. U celu piegne...

:Neva, neva, è neva fiori !
:Di biancu s'impanna lu mondu...
:Bellu granu sarà più tondu
:Pà li buiaghji è li pastori.
:Neva, neva è neva fiori!

## Referenze
* Ceccaldi, Matteiu (1976) *Antulugia di a litteratura corsa - Anthologie de la littérature corse*, Klincksieck: Paris

## Ligami
* Paese di marignana - Fole è canti 

## Da vede dinù
* Ghjacumu Santu Versini
M'innamoru

**M'innamoru** hè una puesia creata da u pueta in lingua corsa Ghjacumu Santu Versini (1867-1922), dettu Buscagliolu. Hè stata publicata in A Cispra:

:L'aria accarezza. Si vede stelle
:Indì l'ochji di e zitelle.
:U sole bellu ti face d'oru
:È m'innamoru.

:À mezu pratu ci hè tanti fiori !
:Femu cullane cum'è i signori !
:U sole bellu ti veste d'oru
:È m'innamoru.

:I pulloni infrondanu le rame:
:Cuntemu ci tutte le nostre brame !
:U sole bellu ti frisgia d'oru
:È m'innamoru.

:Più cà l'acqua fresca di a funtana
:Sè fresca, sè limpida, sè sana ...
:U sole bellu t'introscia d'oru
:È m'innamoru.

:Si sò carchi di sangue i chjarasgi :
:Hè tempu di pindini è di basgi !
:U sole bellu t'accende d'oru
:È m'innamoru.

## Referenze
* Ceccaldi, Matteiu (1976) *Antulugia di a litteratura corsa - Anthologie de la littérature corse*, Klincksieck: Paris
Ave Maria (Ghjacumu Santu Versini)

**Ave Maria** hè una puesia di l'autore è pueta in lingua corsa Ghjacumu Santu Versini (1867-1922), dettu Buscagliolu. Hè stata publicata in a rivista aiaccina "L'Eveil" in u 1922:

:U sole ch'ind'un nulu rossu s'adrumenta
:Quaghjò, daret'à e sarre pitricose è monde,
:Cum'è spechji face ciattulà l'onde,
:È d'oru frisginga sempre, quassù in a penta.

:Ancu un basgiu di u mare a lumirona hè spenta.
:È senz'aliti l'ombra ch'ingutuppa e fronde,
:Si spartanu l'uchjoni di e stillucce bionde;
:A luna ch'hè scarnita fughje è si trapenta.

:Quand'ellu sbarsa di pace u fiuminale
:Una voce d'argentu in aria sona è canta...
:U pasturellu impunta è preca à u so mutale.

:Ùn sò s'è in le ciccone, è quandi a ghjente more,
:A campana hè voce di Diu, voce santa,
:Ma sò chì l'Ave Maria m'aisa u core.

## Referenze
* Ceccaldi, Matteiu (1976) *Antulugia di a litteratura corsa - Anthologie de la littérature corse*, Klincksieck: Paris
Purtichju

**Purtichju** ò **Portichju** hè una zona balneare chì si trova sopra a Rive sud in u golfu d'Aiacciu. Simu à 17 km da Aiacciu. Face parte di a cumuna di Grossetu Prugna (paese di muntagna à l'incrociu di u stradone di Bonifaziu. U codice postale he 20166. Pudemu cuntà circa 2 152 abitanti dentru a cumuna, sicondu i dati di INSEE. Purtichju accoglie assai turisti d'estate.
Ci sò parechji spittaculi è attività durente l'annu cum'è u circu, e feste d'estate, u Karting. Ci sò altri assai risturanti propriu pè i turisti.
Ogni annu u 14 di lugliu è u 15 agostu ci hè u focu d'artifiziu.

Pè andà in Aiacciu si pò piglià a vittrua o u batellu, i mezi di traportu sò assai scarsi, ma u paisaghju offre parechje bellissime cose da vede assolutamente.
E piaghje di a costa sò assai belle, cum'è a piaghja di "Mare è sole" di "u Ruppione", Purtigliolu è tante altre.
Pudemu truvà dinù una natura splendida. Cullendu versu e cime avemu una vista annantu àu u golfu Aiaccinu sanu è ancu da l'altra parte in u golfu di Valincu. Ci hè vicinissima àl'agglumerazione a torra di Capitellu (torra custruita da i Genuvesi).
Arbitru muntaninu

*Viburnum tinus* hè una spezia di pianta chì faci parti di a famiglia di i Viburnaceae.

## Discrizzioni

*Viburnum tinus* hè un arbustu à fogli parsistenti appartinendu à a famiglia di i Viburnaceae. Pò aghjunghja un'altezza da 2 à 4 metri. I so casci sò uvali, coriaces è d'un verdi scuru lampanti. I fiora sò chjuchi, bianchi o rusulini, ragruppati in cimi terminali. I frutti sò baghi di culori turchinu o neru à maturità. 

## Ripartizioni

*Viburnum tinus* hè urighjinariu di u bacinu mediterraniu, ind'eddu cresci in i zoni custieri è i cuddini. Omu u trova ancu in certi righjoni d'Africa subrana. Hè stata intraduttu in altri righjoni di u mondu par causa di a so pupularità com'è pianta urnamintali. 

*Viburnum tinus* hè prisenti in Corsica ed hè cumunu. A sottuspezia prisenti in Corsica hè *Viburnum tinus tinus*.

## Biulugia

Stu arbustu hè adattu à i climi mediterranii, ind'eddu pò risista à i periudi di sicchina è à i terri povari. Prifirisci i terri beddi assiccati è pò tullarà un'espusizioni à u soli o à meza ombra. A fiuritura hà locu di da u vaghjimu à u branu, è i frutti maturani di branu è d'istatina. 

## Tassunumia

*Viburnum tinus* hè u nomu scentificu accittatu pà 'ssa spezia. Esistini trè sottuspezii di *Viburnum tinus*:
* *Viburnum tinus* subsp. *tinus*: in u Mediterraniu.
* *Viburnum tinus* subsp. *rigidum* (syn. *V. rigidum*): in l'isuli Canarii.
* *Viburnum tinus* subsp. *subcordatum*: in l'Azzori.

## Cunsirvazioni

*Viburnum tinus* hè una pianta largamenti cultivata com'è pianta urnamintali in numarosi paesi. A so pupularità in quant'è pianta d'ortu hà cuntribuitu à a so prupagazioni in diffarenti righjoni di u mondu. Bench'è eddu ùn sii micca cunsidaratu com'è una spezia minacciata, hè impurtanti di vighjà à ciò ch'i pupulazioni salvatichi ùn siini micca soprasfruttati. A cunsirvazioni di u so ambienti naturali hè ancu escinziali par prisirvà 'ssa spezia.

## Lessicu
L'arbitru muntaninu hè ancu chjamatu u *laniu*. È si chjama dinò *arbitru muntanacciu* in u sartinesu.

## Rifarimenti
* Jeanmonod D. & Gamisans J. (2013) *Flora Corsica* (2 ed), Edisud.

## Noti


## Altri prugetti
*  ''Viburnum tinus'' annantu à Wikimedia Commons.
U Cantu di i Taliani

**U Cantu di i Taliani** (in talianu *Il Canto degli Italiani*), cunnusciutu cum'è **Innu di Mameli** (*Inno di Mameli*) è dinù **Fratelli d'Italia**, hè l'innu naziunale talianu da u 1946.

## Testu
Fratelli d'Italia,
L'Italia s'è desta,
Dell'elmo di Scipio
S'è cinta la testa.
Dov'è la Vittoria?
Le porga la chioma,
Ché schiava di Roma
Iddio la creò.

:*Stringiamci a coorte,*
:*Siam pronti alla morte,*
:*L'Italia chiamò.*

Noi siamo da secoli
Calpesti, derisi,
Perché non siam popolo,
Perché siam divisi.
Raccolgaci un'unica
Bandiera, una speme:
Di fonderci insieme
Già l'ora suonò.

:*Stringiamci a coorte,*
:*Siam pronti alla morte,*
:*L'Italia chiamò.*

Uniamoci, amiamoci,
L'unione e l'amore
Rivelano ai popoli
Le vie del Signore.
Giuriamo far libero
Il suolo natio:
Uniti, per Dio,
Chi vincer ci può?

:*Stringiamci a coorte,*
:*Siam pronti alla morte,*
:*L'Italia chiamò.*

Dall'Alpi a Sicilia
Dovunque è Legnano,
Ogn'uom di Ferruccio
Ha il core, ha la mano,
I bimbi d'Italia
Si chiaman Balilla
Il suon d'ogni squilla
I Vespri suonò.

:*Stringiamci a coorte,*
:*Siam pronti alla morte,*
:*L'Italia chiamò.*

Son giunchi che piegano
Le spade vendute
Già l'aquila d'Austria
Le penne ha perdute
Il sangue d'Italia
Il sangue Polacco
Bevé col cosacco
Ma il cor le bruciò.

:*Stringiamci a coorte,*
:*Siam pronti alla morte,*
:*L'Italia chiamò.*
A primavera in Arburi

**A primavera in Arburi** hè un testu di u scrivanu in lingua corsa Santu Casanova (1850-1936). Hè statu publicatu in L'Annu Corsu in u 1923.

## A primavera in Arburi
Avà ch’ella ghjugne a primavera mi tindaraghju à u sole cum'è e buciartule nantu e petre calde par ripiglià un pocu di forza.
Toccu sti tempi, in lu nostru paese d’*[[Arburi]]* tuttu hè bellu è tuttu ride. I pàrsichi di e vigne, pieni di sole è d’amore, spandenu fiori è parfumi trà i canti di l’acelli è i fischi di i pastori!

Da e sepe fiurite sortenu i trilli armuniosi di u rusignolu è in le valle umbrose risona a voce languente di u cuccu.

A *Cuma*, carca di talavelli è di scope fiurite, pare una rigina nantu u so tronu, è mira tutti i paesi di u cantone inghjinuchjati à li so pedi.

A *bucata d’Agnese è A Spusata di Libbiu* li stanu sempre in faccia cum'è duie surelle fidate.

U fiume di *Liamone* spechja in le so onde cristalline ste maraviglie di a Natura! L’olmi di i fiumi sô carchi di pindini verdi, è le pesce saltichjeghjanu in li lavi appress’à e mosche, mentre chì quì un ci hè ca ventu fretu ch’affacca da Capicorsu.

## Referenze
* Santu Casanova, L'Annu Corsu, 1923, p. 65.
* Ceccaldi, Matteu (1976) *Antulugia di a litteratura corsa - Anthologie de la littérature corse*, Klincksieck: Paris
L'urticellu

**L'urticellu** hè un testu di u scrivanu in lingua corsa Santu Casanova (1850-1936). Hè statu publicatu in L'Annu Corsu in u 1924.

Toccu sti tempi, mi vene in core l’urticellu di zia Lucia, una vechja di u me paese quand’è era un zitellu. Simile à l’acellu chi torna sempre à l’anticu nidu, tutti l’anni a mi toccu versi quelli lochi duva mi chjàmanu tante facce care ch’è un vegu più ca in sonniu, è l’urticellu chi era pienu di tutte e grazie cum'è quellu di e fate.

Un malgranu carcu di fiori sfiammicanti, eppò di malgrane mature cù a bocca aparta piena di denti rossi.

Da e rame d’un peru muscatellu pindianu pere gialle cum'è cironi è si sintia u muscu da luntanu.

Un chjarasgiu verde di fronde è rossu di frutti era sempre carcu d’acelli chì purtavanu u buccone à i figlioli in lu nidu.

I fichi scritti, colli torti è pizzicati, mittianu u mele in bocca à chì passava. Tuttu sarratu di lamaghjoni è calzi di vigna, da a sepe pindianu e caspe gialle è zeppe cum'è pignotti di granone.

Dentru una aliva vechja ci era un caravone duva una capinera facia tutti l’anni u so nidu.

Zucche gialle, pumate rosse, fasgioli verdi è fiori cilesti facianu una curona di nozze à l’urticellu di zia Lucia.

D’invernu, l’arburi da frutti eranu spugliati ma e piante salvatiche, e più belle di a Corsica, pinsavanu à a pascura di l’acelli. Un albitru, un lustincu, una mortula è un’aliva invitavanu torduli, merule, pincioni è pettirossi à magnà i so frutti savuriti.

U maritu di zia Lucia, cù e so mani d’oru, avia piantatu sti pochi arburi in lu so chjosu chì era largu quant'è un linzolu di lettu. Avà, di l’urticellu un resta più nulla. Nimu pò crede chì nantu sta rantaniccia, carca di pruni è d’urticula, ci sia statu tante grazie è tanta dulcezza.

## Referenze
* Santu Casanova, Annu Corsu, 1924, p. 130.
* Ceccaldi, Matteu (1976) *Antulugia di a litteratura corsa - Anthologie de la littérature corse*, Klincksieck: Paris
Tiadoru Poli

**Tiadoru Poli** hè statu unu di i più banditi corsi celebri di i XIXimu seculu. Nascì in Guagnu in u 1799. Prima era pastore (Casanova 1932) è s'era stallatu in Calcatoghju. Tinia culà i capri ma si dice chì ùn era micca appreziatu da a ghjente di a rigione per via di u so carratare culerosu è autoritariu. À l'ità di vinti anni fù cuscrittu. Era di a classa 1819. Cunvucatu in Aiacciu, rifusà di risponde à a chjama. Ma fù cunduttu in Aiacciu u 14 frivaghju di u 1820, da u brigatieru di Guagnu. Fù imprighjunatu in u 1820. Ma si scappò di prighjò, è tumbò u brigatieru chì l'avia purtatu in Aiacciu. Creò dopu una piccula cumunità di banditi, ch'ellu chjamava « A Ripublica di i Banditi di u Liamone ». N'era u capu è avia sottumissu i membri di u cleru di a rigione à un impositu. 'Ssu impositu era prupurziunale à i so risorze. Hè contru à Tiadoru Poli ch'è fù creatu dopu u battaglione di i Vultisgiatori. Malatu, avendu chjappu una puntura, fù tombu da i Vultisgiatori, dopu à esse statu traditu, u 5 frivaghju di u 1827, in Mortula, annantu à a cumuna d'Ambiegna.

In « Tiadoru Poli, banditu » publicatu in L'Annu Corsu in u 1932, u scrivanu in lingua corsa Santu Casanova ci conta a vita di Tiadoru Poli. Santu Casanova era uriginariu di Calcatoghju induve Tiadoru Poli era statu frà u 1823 è u 1831 è avia imparatu ciò chì s'era passatu tandu da l'anziani di u paese.

U cugnome di Tiadoru Poli era " U commendente di a campagna".

## A zucca di Tiadoru

A famiglia Poli di Guagnu hà cunsirvatu una zucca, chì a tradizione pupulare attribuisce à Tiadoru Poli. 'Sa zucca hè stata fatta in una zuccaghja di 13 cm di diamitru. Annantu à una faccia, si vedenu un coppiu è un anghjulu, simbulu di l'amore. Annantu à a siconda faccia, si vede un cervu. Era probabile chì ci era dinù annantu à 'ssa faccia di a zucca a signatura di Tiadoru Poli annantu, ma deve esse stata cacciata dopu, quandu Tiadoru era ricircata da i Vultisgiatori è a ghjustizia.

## Referenze
* Casanova, Santu, Tiadoru Poli, banditu, L'Annu Corsu, 1932
* Versini, Saveriu. Un seculu di banditisimu in Corsica - Un siècle de banditisme en Corse, 1814-1914, Éditions de Paris (1964)
* Silvani, Paulu. Banditi corsi di legenda - Bandits Corses de légende, Albiana (2001)

### Ligami
*  Pagine inedite annantu à Tiadoru Poli
Joseba Sarrionandia

**Joseba Sarrionandia Uribelarrea**, dettu "Sarri", (natu u 13 d'aprile di u 1958 in Iurreta, Bizkaia, vicinu à Bilbao) hè un scrivanu spagnolu rispettivamente bascu.

## Biugrafia

## Bibliografia
* *Izuen gordelekuetan barrena*. 1981
* *Narrazioak*. 1983
* *Intxaur azal baten barruan. Eguberri amarauna*. 1983
* *Alkohola poemak*. 1984
* *Ni ez naiz hemengoa*. 1985
* *Atabala eta euria*. 1986
* *Marinel zaharrak*. 1987
* *Marginalia*. 1988
* *Ez gara gure baitakoak*. 1989
* *Izeba Mariasunen ipuinak*. 1989
* *Ainhoari gutunak*. 1990
* *Ifar aldeko orduak*. 1990
* *Gartzelako poemak*. 1992
* *Han izanik hona naiz*. 1992
* *Hnuy illa nyha majah yahoo*. 1995
* *Miopeak, bizikletak eta beste langabetu batzuk*. 1995
* *Hitzen ondoeza*. 1997
* *Hau da nire ondasun guzia*. 1999
* *Zitroi ur komikiak: Joseba Sarrionandia komikitan*. 2000
* *Lagun izoztua*. 2001
* *XX. mendeko poesia kaierak: Joseba Sarrionandia*. 2002
* *Kolosala izango da*. 2003
* *Akordatzen*. 2004
* *Harrapatutako txorien hegalak*. 2005
* *Munduko zazpi herrialdetako ipuinak*. 2008
* *Gau ilunekoak*. 2008
* *Idazlea zeu zara, irakurtzen duzulako*. 2010
* *Moroak gara behelaino artean?*. 2010
* *Narrazio guztiak (1979-1990)*. 2011
* *Durangoko Azoka 1965-2015*. 2015
* *Lapur banden etika ala politika*. 2015
* *Hilda dago poesia? ¿La poesía está muerta?*. 2016

## Referenze
* Joseba Sarrionandia (Literaturaren Zubitegia)
Abaddatera

L' **abaddatera** hè u fattu di cantà a baddata, un cantu funebru prufanu di Corsica, cantatu da i donni, chì hè chjamatu voceru o vociaru in altri parti di a Corsica. U tarmini *baddata* hè specificu di u Sartinesu. Quidda chì canta hè l'abaddatrici.

## Referenze
* Salvatore Viale, ''Canti popolari corsi'', 1855, Fabiani:Bastia
* A. L. A. Fée, Voceri, Canti pupulari di a Corsica, 1850, Derivaux
* Galletti, *Storia illustrata di a Corsica - Histoire illustrée de la Corse*, 1863

## Liami
* Thiers, Ghjacumu, 1999, U gestu è a parola in u voceru corsu - Le geste et la parole dans le voceru corse
Petru Cirneu

**Petru Cirneu** (Petrus Cyrnaeus) (1447-1506) hè un autore corsu di u seculu XV. Petru Felice hè natu u 13 nuvembre di u 1447 in Felce d'Alesani. Era prete. Prete Felice hè statu parechji anni in Sant'Andria di u Cotone.

Hà scrittu dui libri storichi impurtanti. U prima hè una storia di a guerra chì a duratu trè anni, in Venezia induve ellu si truvava tandu, da u 1482 à u 1484. U so sicondu libru, u *De Rebus Corsicis* hè una storia di a Corsica, ch'ellu hà scrittu quand'ellu hè vultatu in l'isula. Parechji evvenimenti impurtanti di a storia di Corsica sò mintuvati da Petru Cirneu, chì n'era statu tistimoniu, cum'è a lotta di Ghjuvan'Paulu di Leca contru à Genuva. U quintu libru di u *De Rebus Corsicis* hè cunsacratu à discrive à vita di l'autore. Ci contra *Petrus Cyrnaeus* a storia di Corsica insin'à u 1506. Petru Cirneu morse in Aleria in u 1506.

## Biblugrafia
* *Commentarius de Bello Ferrariensi, ad anno 1482 usque ad annum 1484*
* *De Rebus Corsicis libri quatuor, a temporibus romanorum usque ad annum M D VI*

## Referenze
* Yvia-Croce, Ghjacintu, *Antulugia di i scrivani corsi - Anthologie des écrivains corses*, 1987, Aiacciu, Editions Cyrnos et Méditerranée
Cane umarecciu

U *cane umarecciu* (o ghjacaru umarecciu) era un cane drizzatu è accustumatu à attacà, à ferisce l'omu è ancu à tumbà lu  (Multedo 1994). Si ne facia usu à tempi antichi. Ci ferma sempre una tistimunianza di 'ssu usu anticu in e sprissione:
* *essa in [[bocca]] à i ghjacari*, chì significheghja: esse in grande periculu
o in u pruverbiu:
* *L'[[omu]] solu, u si manghjanu i cani.*
In l'illustrazione di a *Storia illustrata di a Corsica* di Prete Galletti, si vedenu quattru cani umarecci chì divoranu un ghjenuvese è dui suldati corsi chì u fideghjanu. 

## Referenze
* Galletti, *Storia illustrata di a Corsica - Histoire illustrée de la Corse*, 1863
* Multedo, Roccu, *U mazzerisimu - Le mazzerisme*, L'Originel: Parighji, 1994

## Da vede dinù
* u cane
* u cane pasturecciu
Ipotesi

Un**'ipotesi** (o iputesa) (da u grecu anticu *ὑπόϑεσις* *hypothesis*, cumpostu da *hypo*, "sottu" è *thesis*, "pusizione", o ancu *suppusizione*) hè a premessa suttesa à un raghjunamentu o à una dimustrazione.

U significatu di a parola à l'urighjine era un'idea intellighjente o un metudu matematicu capace di semplificà i calculi, ma chì ùn era micca necessariamente reale. Incù questu significatu u Cardinal Bellarmine usò a parola quandu avvertì Galileo Galilei di ùn trattà u muvimentu di a Terra cum'è reale.

In l'usu cumunu, un'ipotesi hè un'idea pruvisoria di a quale u valore deve esse accertatu. L'ipotesi richede quindi unu sforzu da parte di i ricercatori per cunfermà la o nigà la. In u metudu iputeticu-deduttivu, un'ipotesi duveria esse falsificabile, o ancu duveria esse pussibile di pruvà la falsa.

A parola "ipotesi" hè stata usata in un modu micca currettu per l'ipotesi di Riemann, chì duveria esse più prupriamente chjamata cunghjettura.

Per esempiu, una persona chì ghjugnein un paese è chì vede una pecura bianca, puderia furmulà l'ipotesi ch'è tutte e pecure di quellu paese sianu bianche.

Questa pò esse cunsiderata un'ipotesi in quantu hè falsificabile, vene à dì, pò esse pruvatu u cuntrariu: basta à vede una sola pecura di un antru culore.

A **tesi** hè a prupusizione di a quale si vole accertà a verità. U raghjunamentu chì ci vole à suvità per ghjugne à una tale verità si chjama dimustrazione.

## Parole currelate
*Tesi
*Teurema
*Teuria
*Philosophiae Naturalis Principia Mathematica per a pusizione di Isaac Newton riguardu e ipotesi, "Hypotheses non fingo".
Sant'Appianu di Savona

**Sant'Appianu di Savona** hè l'antica Catedrala di Savona. Era una piccula catedrala, situata avale annantu à cumuna di Vicu. A catedrala di Sant'Appianu hè stata custruita à u seculu XII, annantu à i vistichi di una antica basilica di u seculu VI. Sant'Appianu di Savona hè stata stata classata cum'è munimentu storicu dapoi u 4 sittembre di u 1989. 

Una parte almenu di e reliquie di Sant'Appianu divia esse cunsirvata in a chjesa di Savona. À u  seculu XII, per esse messe à l'ascosu di l'invasione sarracine, u rè lumbardu Liutprand ordinò ch'è elle fussinu traspurtate in Pavia in a basilica San Petru in Celu d'Oru.

U situ di *Sant'Appianu* di Savona hà datu locu à ricerche archeulogiche iniziate in u 1963, incù un prugramma novu in u 2007. Dapoi 2009, una cinquantina di scheletri datati di u seculu XI sò stati scuperti.

A catedrala antica era dedicata à Sant'Appianu, chì era vescu è martiru. Sant'Appianu hè u patronu di l'attuale parochja di Savona.

## Architettura

U pianu abbastanza simplice pare custituitu d'una singula navata. Cum'è per a miò parte, a navata à livante hè orientata annantu à unu assu livante/punenti, l'abside essendu posta à livante versu Roma.

À l'angulu di l'antica catedrala, si vede una stantara chì hè stata imprudata in a custruzzione di a quatrera. A prisenza di 'ssa stantara hè stata intarpritata certe volte cum'è a vulintà di i custruttori d'integrà u prufanu (a stantara essendu un simbulu di u prufanu) in un munimentu riligiosu.

## Note


## Galleria d'imaghjine

Image:Sant'Appianu2.jpg
Image:Sant'Appianu3.jpg
Image:Sant'Appianu5.jpg
File:Sagone_vo%C3%BBte_ancienne_cath%C3%A9drale_Sant%27_Appiano.jpg
File:Sagone_vue_angle_SE_ancienne_cath%C3%A9drale_Sant%27_Appiano.jpg


## Bibliugrafia
* Coroneo R., *Chiese romaniche della Corsica*, Edizione AV, 2006 (in talianu)
* Costa L.-J., *Munimenti preistorichi di Corsica*, 2009 (in francese)
* Leandri F., *I megaliti di Corsica*, 2009, Edizione Jean-Paul Gisserot, p. 12-13 (in francese)
* Massiani St., *A Corsica è e so cappelle rumaniche*, 1991, (in francese)
* Moracchini-Mazel G., *Corsica sacra*, 2004, 265-271 (in francese)

## Ligami
* Corsica rumanica

## Da vede dinù
* Savona
* Sant'Appianu
Emmy Rossum

**Emmanuelle ("Emmy") Grey Rossum** (New York, 12 di  settembre 1986) hè un'attrice americana.

## Filmugrafia

* Dragonball (2009) - Bulma
* Poseidon (2006) - Jennifer Ramsey
* The Phantom of the Opera (2004) - Christine
* The Day After Tomorrow (2004) - Laura Chapman
* Mystic River (2003) - Katie Markum
* Nola (2003) - Nola
* Passionada (2002) - Vicky Amonte
* Happy Now (2001) - Nicky Trent/Jenny Thomas
* An American Rhapsody (2001) - Sheila (at 15)
* It Had to Be You (2000) - Young Girl
* Songcatcher (2000) - Deladis Slocumb
* Snoops - Caroline Beels 
* Genius (1999) (TV) - Claire Addison 

## Ligami

*  EmmyRossum.com
*  IMDB
*  MySpace
A Piazzetta

**A Piazzetta** hè un situ nantu à u web è un giurnale in lingua corsa. U situ hè statu lanciatu di dicembre 2007, da una squadra di ghjovani bastiacci. U giurnale hè statu lanciatu di ferraghju 2009. A Piazzetta tratta di manera satirica di l'attualità corsa o internaziunale. 

## U bloggu
U bloggu s'intituleghja "blog scherzosu, puliticamente scurrettu è certe volte appena gattivu". Si tratta d'ogni sughjettu d'attualità, corsa o internaziunale, di pulitica, di cultura corsa, di musica è di tennulugia muderna, ecc., d'ogni tema chì pò interessà i ghjovani è ancu i menu ghjovani.

Detta quessa, ci vole à aghjunghje chì e tematiche liate di modu "tradiziunale" à a lingua corsa sò belle rinnuvate. Hè un estru mudernu è ghjovanu chì detta a scrittura è l'usu di a lingua, ringraziendu à Diu, ùn hè micca sempre accademicu. 

S'è a tunalità glubale hè piuttostu scherzosa è à volte "gattiva", si ponu ritruvà attempu u spiritu bastiacciu di a macagna è una riflessione critica nant'à a Corsica. Ma soprattuttu, A Piazzetta hè un situ da fà ride, è l'articuli ridiculi ùn mancanu micca. 

I scrittori si chjamanu Ussamà Ben Lazezu, U Sgaiuffu, U Webmaestru, Pichjettu.

Si po aghjunghje ch'è u situ cumprende dinù articuli cumpletti annantu à temi culturali. Certi sugetti sò trattati incù prufundezza è certe volte ùn anu micca equivalente in lingua francese o inglese. Si pò cità per esempiu, frà altri, l'articuli annantu à : Ghjuvan Paulu Poletti, Canta u Populu Corsu, a bandera corsa.

U situ hè apertu dinù à e cullaborazione di i littori: ci hè un foru, è ancu una parte intitulata "Tribuna libera di i lettori" ind'ellu si pò pustà cummunicazione.

## U ghjurnale
À parte da frivaghju 2009, A Piazzetta hà lanciatu dinù un ghjurnale. 'Ssu ghjurnale hè distribuitu gratisi in a Corsica sana. Avendu vintu un cuncorsu intitulatu "ghjovani in mossa", i redattori di A Piazzetta anu sceltu di cunsacrà u premiu à finanzà i primi esemplarii di u ghjurnale gratisi.

Nove numeri di u ghjurnale sò stati esciuti sin'à avà.

A Piazzetta si prisenta cum'è un esempiu di ciò chì si pò fà per rinvivisce a lingua corsa. S'è l'iniziative cum'è A Piazzetta si multiplicheghjanu, ci dà à pensà ch'è a lingua corsa, minacciata di sparizione da quì à a fine di u seculu XXI (cum'è 90 per centu di e lingue di a pianetta), a di pò fà à francà u seculu.

## Liame
* U situ di A Piazzetta
* U ghjurnale A Piazzetta
A Nazione

**A Nazione** hè un giurnale in lingua corsa creatu in ferraghju 2007. Hè un misincu chì accosta l'inseme di i sughjetti d'attualità, da a cummemurazione di u bicentenariu di a morte di Pasquale Paoli à l'attualità spurtiva in ghjocu à ballò o in bossa, passendu, bella sicura dinù da a literatura. Trà l'inseme di i cullaburatori, ritruvemu unepochi di mani d'opera di u Riacquistu cum'è Ghjacumu Thiers, Ghjacumu Fusina, Santu Casta, Lisandru Bassani, Ghjermana de Zerbi, Maria Teresia Poli, Francescu Maria Perfettini. Ci sò dinù scrittori più giovani ma cunfermati in a qualità di a so scrittura cum'è Alanu di Meglio, Ghjuvan'Guidu Talamoni, Antone Filippi è Petru Vachet-Natali. Da signalà dinù d'una parte, l'impegnu di Marie-Jean Vinciguerra è da l'altra, quella di Petru Paulu de Casabianca è di Sebastianu Quenot

## Liami
Si pò ritruvà stu misincu nant'à Internet :
* U situ di a rivista
Lighjenda di a stantara d'Apricciani

A **lighjenda di a stantara d'Apricciani** è assuciata incù a stantara d'Apricciani, chì hè esposta à l'intrata di u paese di Vicu. Sicondu 'ssa lighjenda, a stantara saria. Ci era una ghjovana pastore chì era andata à fà a vucata. Avia lavatu i so panni, ma era andata à coglie i fiori, invece di rientrà si ne in casa incù i so panni. A mamma l'avia chjamata parechje volte è l'avia dittu di rivene in casa, chì ci era bisognu di i panni. Ma ùn ci era mezu. È a pastore si ne stava à coglie i fiori. Tandu a mamma, in colara, briunò: "Ch'è tù secchi per u sempre, tù è i to panni !". Fù cusì, dice a lighenda, chì a ghjovana pastore hè diventata statua di petra.

'Ssa lighjenda di a petra d'Apricciani s'assumiglia à quella di a Spusata è ancu à quella di u Frate è a Sora.

## Da vede dinù
* u Frate è a Sora
* a Spusata
* a Stantara d'Apricciani

## Referenze
* Galletti, *Storia illustrata di a Corsica - Histoire illustrée de la Corse*, 1863.
Stantara d'Apricciani

A **Stantara d'Apricciani** hè una stantara di Corsica. Hè alta 2,20 metri. Hè stata scuparta vicinu à u fiume di Savona. Hè situata attualmente à l'entre di u paese di Vicu, in a bocca di Sant'Antone. Dui altre stantare sò state scuperte vicinu, chì facenu parte avale di l'antica Catedrala di Savona. Sò state piazzarte da una parte è da quell'altra di l'antica catedrala.

A Petra d'Apricciani hè una di e stantare riprisintate in a *Storia illustrata di Corsica* di prete Galletti.

A Stantara d'Apricciani hè stata discritta da Prosper Mérimée in u 1840 in e so *Note di un viaghju in Corsica*. In a sezione intitulata "A statua d'Apricciani", Mérimée discrive a so scuperta di a stantara, chì era cunnisciutu da a populazione sottu u nome di l' "idulu di i mori".

Ci hè dinù una lighjenda assuciata incù a Petra d'Apricciani, chì s'assumiglia à quella di u Frate è a Sora o ancu di a Spusata. 

## Galleria d'imagine

Image:Stantara d'Apricciani8.JPG
Image:Stantara d'Apricciani7.JPG
Image:Stantara d'Apricciani9.JPG


## Referenze
* Mérimée, Prosper, ''Note di un viaghju in Corsica - Notes d'un voyage en Corse'', 1840
* Galletti, *Storia illustrata di a Corsica - Histoire illustrée de la Corse*, 1863

## Da vede dinù
* a Lighjenda di a stantara d'Apricciani
* u Frate è a Sora

Immagine
Nannara

A **nannara ** - o **arba di l'Ascinzioni verdi** - (*[[sedum stellatum]]*) hè un fiori chì faci parti di a famiglia di i Crassulaceae. U so ariali hè u Mediterraniu sittintriunali. L'arba di l'Ascinzioni verdi hè alta trè à 15 cm. I casci sò longhi 1 à 1,5 cm. U fustu hè drittu o chjinatu. I fiori sò rusulini. A nànnara fiurisci di maghju o di ghjugnu. A so sissualità hè ermafrodita. Si trova in i mura, in i chjappona, in i pitricaghji.

U nomu scentificu *sedum*, veni da a parola latina *sedere* (*seda*), chì discrivi u fattu chì l'arba di l'Ascinzioni "sedi" à spessu à mezu à i petri.

Parechji sinonimi di *sedum stellatum sò:
* *Phedimus stellatus* (L.) Raf.
* *Sedum deltoideum* Ten.

== In Corsica ==

A nànnara hè una di i dui spezii di pianti chì sò cunnisciuti in Corsica com'è l'[[arba di l'Ascinzioni]] (a siconda spezia essendu l'[[arba di l'Ascinzioni rossa]] ([[sedum cepaea]]). U nomu corsu, a "nannara" veni da u fattu chì 'ssu fiori hè cortu cortu. A nannara hè cumuna in [[Corsica]]. Hè di tradizioni d'andà à coglia la u ghjornu di l'[[Ascinzioni]], a matina. Si coglii prima ch'eddu si pisessi u soli. Dopu si metti in casa, appiccata, à capu in ghjò. A pianta campa senza nè terra nè acqua, si ridrizza è fiurisci in [[San Ghjuvanni]], u 24 ghjugnu. Sicondu a tradizioni, s'è l'arba di l'Ascinzioni si ridrizza è fiurisci in una casa, l'annata sarà bona.

== Rifarenzi ==
* *U Scoddu* - Misincu di Cultura è d'Infurmazioni, Aprili 2008

==Liami==
* [http://luirig.altervista.org/schedeit/pz/sedum_stellatum.htm *Sedum stellatum'' (in talianu)]

## Da veda dinò
* l'arba di l'Ascinzioni
* l'arba di l'Ascinzioni rossa
* i fiori di Corsica
Limenitis reducta

*Limenitis reducta* hè una spezia di sbarrabattula chì faci parti di a famiglia di i Nymphalidae.

## Discrizzioni

*Limenitis reducta* hè una sbarabattula appartinendu à a famiglia di i Nymphalidae. Si distingui par via di a so taglia rilativamenti chjuca, incù una largura di circa 5 à 6 centimi. L'ali sò di culori brunu scuru, adurnati di tacchi bianchi è di linii neri. I masci prisentani ancu una striscia arancinu vivu annantu à l'ali antiriori. 

## Ripartizioni

*Limenitis reducta* hè par u più prisenti in Auropa, in i righjoni tali a Francia, a Spagna, l'Italia è a Grecia. A parsona pò ancu truvà lu in certi parti di l'Asia, in particulari in Turchia è in Iranu. Priferi l'ambienti buscosi, com'è i furesti di frunduti è l'arici. 

*Limenitis reducta* hè prisenti in Corsica.

## Biulugia

*Limenitis reducta* hè un sbarabattula diurna chì bula par u più da maghju à sittembri. L'adulti si nutriscini di u nettaru di i fiora, in particulari i fiora di buddleia è di caprifogliu. I femini ponini i so ova annantu à i casci di i pianti ospiti, chì sò di regula salici o piobbi. I bruchi si nutriscini dopu di 'ssi fogli prima di trasfurmà si in crisalidi. 

## Tassunumia

*Limenitis reducta* apparteni à u genaru Limenitis, chì ragruppa parechji spezii di sbarabattuli. Hè calchì volta cunsidaratu com'è una sottuspezia di Limenitis camilla. Eppuri, i studii ricenti ani musciatu diffarenzi genetichi significativi trà i dui spezii, ghjustifichendu cusì a so classifica spiccata. 

## Cunsirvazioni

*Limenitis reducta* hè cunsidaratu com'è una spezia vulnerevuli par causa di a distruzzioni di u so ambienti naturali. A disfuristazioni è l'urbanisazioni ani caghjunatu una diminuzioni di a so pupulazioni in numarosi righjoni. I misuri di cunsirvazioni sò missi in campu pà pruteghja 'ssa spezia, in particulari a criazioni di riservi naturali è a sinsibilisazioni di u publicu à a so impurtanza eculogica. 

Sinonimi evintuali : Chjucu Sylvain, Limenitis camilla reducta. 

## Rifarimenti
* Berquier C. & Andrei-Ruiz M.-C., *Lista Rossa regiunale di e Farfalle diurne è Zygene di Corsica*, Corti: Edizione di l'Uffiziu di l'Ambiente di a Corsica, 2017

## Noti


## Altri prugetti
*  ''Limenitis reducta'' annantu à Wikimedia Commons.
Santa Ghjulia di Nonza

A chjesa **Santa Ghjulia** hè situata annantu à a cumuna di Nonza. Hè stata custruita à u seculu XVI, dopu à u Cunciliu di Trenta, versu 1575. A chjesa hè cuparta di teghje. Indrentu à a chjesa, ci hè un altare baroccu magnificu, in marmaru, di a fine di u seculu XVI. A chjesa hè stata trasfurmata parechje volte, in u 1854 è in u 1872. In u 1893, u campanile hè statu aghjustatu.

A chjesa hè scritta cum'è munimentu storicu dapoi u 5 di lugliu di u 1926. U prubitariu di a chjesa hè a cumuna di Nonza.

## Riferimenti
* Marina di Nonza 

## Da vede dinù
* u paese di Nonza
* Santa Ghjulia
Farfalla cardaghja

A **Farfalla cardaghja** (*Cynthia cardui*) hè un tipu di farfalla chì face parte di a famiglia di e Nymphalidae. Hè una di e farfalle più cumune in u mondu, postu chì si trova in tutti i cuntinenti fora di l'Antarctica. Hè largu 5 à 6 cm. Si scontra da u litturale sin'à 2000 metri. Si vede bulà da maghju à nuvembre in Europa. U brugu si nutrisce per u più di cardi, ma dinù di malvi è d'urticule.

## In Corsica
*Cynthia cardui* hè prisente in Corsica. 

## Galleria

Limenitis camilla larva beentree.jpg|U brugu ghjovanu
Vanessa.cardui.caterpillar.jpg|U brugu più vechju
Vanessa cardui2.JPG|Un adultu
Vanessa cardui MichaD.jpg|Da sottu
Vanessa cardui Eupatorium.jpg|
Vanessa_cardui_lv.jpg|Cynthia cardui in India
Vanessa cardui MHNT CUT 2013 3 14 Pontfaverger-Moronvilliers Dos.jpg|*Vanessa cardui*
Vanessa cardui MHNT CUT 2013 3 14 Pontfaverger-Moronvilliers Ventre.jpg|△  *Vanessa cardui*
Vanessa cardui (KPFC).jpg|


## Da vede dinò
*Farfalla ferulaghja
*Farfalla finuchjaghja
*Limenitis reducta
Salam

**Salam** o **salaam** (in lingua araba: سلام *salam*) hè una parola araba chì significheghja lettaralmente "a pace", ma hè ancu usata cum'è un salutu ghjenarali, suprattuttu in paesi arabi è da i musulmani, ma ancu in l'altri paesi duve l'Islam hè impurtante.

Quissa parola appare ancu in i saluti più lunghi, cum'è *assalamoe `alaykum* (ٱلسَّلَامُ عَلَيْكُمْ) à cuali hè pussibili risponde: *wa`alaykum assalam* (وَعَلَيْكُمُ ٱلسَّلَامُ). In più, *As-Salam* hè unu di i 99 Nomi di Diu.

A varsione ebraica hè *[[shalom]]*, chì in Israeli hè usata in u stessu modu cum'è *salaam*.